|  |  |  |
| --- | --- | --- |
|  |  | **PRIOPĆENJE ZA MEDIJE** |
|  |  |
|  | **Održana 17. svečana dodjela nagrada Zlatna bilanca: Profico proglašena najboljom hrvatskom tvrtkom prema kreditnoj procjeni** |
|  |  |
| **Datum:**  25.6.2024**.**  **Kontakt:**  Služba za komunikacije i marketing  01 6128 063  01 6304 311  [pr@fina.hr](mailto:pr@fina.hr)  [fina.hr](https://www.fina.hr/)  Fina  Ulica grada  Vukovara 70  10000 Zagreb | **Ukupni pobjednik i dobitnik Zlatne bilance za najuspješnijeg poduzetnika prema kreditnoj procjeni u 2024. godini je splitska tvrtka INNOVATIO PROFICIT d.o.o., poznatija kao Profico**    U Smaragdnoj dvorani zagrebačkog hotela Esplanade, u utorak, 24. lipnja 2025. godine, održana je **17. svečana dodjela nagrada Zlatna bilanca**, pod visokim pokroviteljstvom Vlade Republike Hrvatske, u organizaciji Fine i Jutarnjeg lista. Dodijeljeno je ukupno 17 nagrada: 11 Zlatnih bilanci najuspješnijim tvrtkama u pojedinim djelatnostima, pet u posebnim kategorijama i jedna najboljem poduzetniku prema kreditnoj procjeni. Priznanja za izvrsnost u kontinuitetu poslovanja dobile su dvije tvrtke.  **Dobitnik Zlatne bilance** za najuspješnijeg poduzetnika prema kreditnoj procjeni u 2024. godini je splitska tvrtka **INNOVATIO PROFICIT d.o.o.**, poznatija kao **Profico**, koja je ujedno i dobitnik Zlatne bilance za najbolju tvrtku u kategoriji **Informacije i komunikacije**.  Finini analitičari preciznom metodologijom i izračunima te na temelju godišnjih financijskih izvještaja dolaze do podataka o najuspješnijim tvrtkama. Ove godine analizirano je 162.135 poslovnih subjekata, a u konkurenciju za Zlatnu bilancu ušlo je njih 4707.    Nagrade se dodjeljuju prema ukupnom rangu dobivenom rangiranjem 11 financijskih pokazatelja u 5 kategorija: prema pokazateljima profitabilnosti, likvidnosti, zaduženosti, aktivnosti i ekonomičnosti. Ukupni pobjednik, najbolji među najboljima po djelatnostima, ima najvišu kreditnu procjenu prema metodologiji Fine, a koja je usklađena s Basel III smjernicama i MSFI 9 računovodstvenim standardom.  Prema pravilima dodjele, poslovnim subjektima koji tri godine zaredom osvoje Zlatnu bilancu, četvrte godine dodjeljuje se posebno priznanje za kontinuitet u izvrsnosti, čime se odaje priznanje njihovoj stabilnosti i dosljednosti.    **DOBITNICI ZLATNE BILANCE PO DJELATNOSTIMA**   1. Poljoprivreda, šumarstvo i ribarstvo: **DAM d.o.o., Špišić Bukovica** 2. Rudarstvo i vađenje: **INTER-PROMET d.o.o., Sirač** 3. Prerađivačka industrija: **EKOMONT PROJEKT d.o.o., Zagreb** 4. Opskrba električnom energijom, plinom, parom i klimatizacija: **ENNA NEXT d.o.o., Vukovar** 5. Opskrba vodom; uklanjanje otpadnih voda, gospodarenje otpadom te djelatnosti sanacije okoliša: **DS SMITH UNIJAPAPIR CROATIA d.o.o., Zagreb** 6. Građevinarstvo: **MR-ENGINEERING d.o.o., Klenovnik** 7. Trgovina na veliko i malo; popravak motornih vozila i motocikala: **INTERMOD d.o.o., Zadar** 8. Prijevoz i skladištenje: **ZRAČNA LUKA SPLIT d.o.o., Kaštel Štafilić** 9. Pružanje smještaja te priprema i usluživanje hrane: **NEWREST DUBROVNIK d.o.o., Čilipi** 10. Informacije i komunikacije: **INNOVATIO PROFICIT d.o.o. - PROFICO, Split** 11. Stručne, znanstvene i tehničke djelatnosti: **MARINE DESIGN d.o.o., Kaštel Štafilić**   **DOBITNICI U POSEBNIM KATEGORIJAMA**     1. Najuspješniji dugovječni poduzetnik: **MIRTA-KONTROL d.o.o., Zagreb (Tehničko ispitivanje i analiza)** 2. Najuspješniji novi poduzetnik: **IGNIT GROUP d.o.o., Zagreb (Računalno programiranje)** 3. Najveći privatni poduzetnik po ukupnom prihodu: **LIDL HRVATSKA d.o.o. k.d., Velika Gorica (Trgovina na malo u nespecijaliziranim prodavaonicama pretežno hranom, pićima i duhanskim proizvodima)** 4. Najuspješnija banka: **PRIVREDNA BANKA ZAGREB d.d., Zagreb** 5. Najbrže rastuća tvrtka: **SPAN d.d., Zagreb (Računalno programiranje)** 6. Najbolji poduzetnik prema kreditnoj procjeni: **INNOVATIO PROFICIT d.o.o. - PROFICO, Split (Informacije i komunikacije)**   **PRIZNANJA ZA IZVRSNOST U KONTINUITETU POSLOVANJA**   1. **KAMING d.d., Ljubešćica** 2. **ZAGREBAČKA BANKA d.d., Zagreb** |